stanford-oval/wikipedia huggingface dataset:
עזרים טקטיים (נשק)
רשימת עזרים

כוונות - קיימות כוונות יום, לילה וכוונות תרמיות. מהוות שיפור לכוונת הברזל הבסיסית ומאפשרות פגיעות מדויקות יותר בטווחים קרובים ורחוקים. כוונות לטווחים רחוקים מתבססות על אמצעים טלסקופיים בעוד שכוונות לטווחים קצרים הן בדרך כלל כוונות רפלקסיביות (כוונות השלכה) או כוונות מבוססות ציין לייזר.
פנס - פועל על סוללות. מספק תאורה ומיועד לשימוש בשטחים חשוכים וסגורים כאמצעי לראייה מצד אחד וסינוור מצד שני. מורכב על המתפסים או לצד כוונת הברזל הקדמית.
ציין לייזר - התקן המורכב על קנה הרובה ומשמש כעזר לסימון מטרות. ישנם צייני לייזר נראה לעין וצייני לייזר חבויים בהם לא ניתן להבחין בעין בלתי מזוינת. הציין מאפשר הכוונת כוחות וביצוע ירי מדויק מבלי להיעזר בכוונת.
מטול רימונים - מתחבר לנשק באמצעות התקנתו על החלק התחתון של מתפס הקנה. המטול בעל הדק וכוונות משלו. יורה מגוון סוגי תחמושת החל מרימונים נפיצים (נגד אדם), נגד רק"מ רך, ועד תאורה, כגון M-203 בקוטר 40 מ"מ, שהטווח שלו נע בין 35–400 מטר.
ידית הסתערות - ידית המורכבת על מתפס הנשק ומאפשרת למשתמש אחיזה טובה יותר בעת ביצוע ירי במצב עמידה וכריעה בטווחים קצרים עד קצרים מאוד. ידית הסתערות משולבת עם דורגלים מכונה בעגה הצה"לית "דילדו".
דורגל - מורכב על המתפסים ומאפשר ייצוב משופר של הנשק במצב שכיבה או כאשר מוצב על משטח. אביזר זה פועל כחצובה ומאפשר דיוק רב יותר. משמש בעיקר צלפים, קלעי סער ומקלענים.
כידון - סכין המורכב מתחת לקנה הרובה כמו M203. משתמשים בו ללוחמת פנים אל פנים. כמעט שלא נעשה בו שימוש אחרי המאה ה-20, מעבר להצגה במצעדים.
משתיק קול - אביזר המורכב על הנשק ומחליש קולות ירי.
רובה שוטגאן - בצבא ארצות הברית נעשה שימוש ברובה שוטגאן ניסיוני המורכב מתחת לקנה הרוס"ר מדגם XM26.
קורנרשוט - מערכת של חברת CornerShot הישראלית, הפותרת את בעיית הסיכון בירי מעבר לפינה בלוחמה בשטח בנוי. כוללת: מצלמת וידאו, מסך צבעוני עם כוונת, פנס, קת מתקפלת וניתן לצרף לה עזרים נוספים.
ערכת רוני - ערכת הסבה, של חברת CAA Tactical הישראלית, המהווה תמיכה לאקדח, כך שהירי בו נעשה דומה לירי בקרבין.
עזרים טקטיים ברובים סובייטים

ה-AK-47, הרוס"ר האמיתי הראשון בצבא הרוסי, לא אפשר הרכבת עזרים טקטיים למעט כידון וררנ"ט. נגזרותיו, כמו ה-AK-101 ,AK-74, מאפשרים שימוש יותר נרחב בעזרים טקטיים.
גלריה

מטול הרימונים M-203 לא מחובר לרובה
דורגל המורכב על רובה
כידון הרובה M9 המשמש את רוב חיילי צבא ארצות הברית
רובה הציד מורכב מתחת לקנה M4
ראו גם

רובה סער
M16 ו-M4 קרבין
אמצעים אופטיים לנשק קל של צה"ל
פיליי

| --- | --- |

 מידע כללי
 מפעיל:  סוכנות החלל האירופית 
 תאריך שיגור:  2 במרץ 2004 
 משגר:  Ariane 5G+ 
 אתר שיגור:  ELA-3 
 rosetta.esa.int
 משימה
 סוג משימה:  נחתת
 מיקום נוכחי:  שביט 67P/צ'וריומוב-גרסימנקו
 תאריך נחיתה:  12 בנובמבר 2014 (ניתוק מגשושית האם רוזטה)
 משך המשימה הכולל:  2 במרץ 2004 – הווה (20 שנה) 
 מידע טכני
 משקל בשיגור:  100 ק"ג
 משקל:  97.9 ק"ג 
 משקל מטע"ד:  21 ק"ג
 אורך:  מטר
 רוחב:  מטר
 גובה:  0.8 מטר
 קישורים חיצוניים
 מאגר המידע הלאומי:  2004-006C
 
גרסת אומן של הנחתת פיליי
פיליי מחוברת לגשושית האם רוזטה
פַילֵיי (באנגלית: Philae) היא נחתת שפיתחה וייצרה סוכנות החלל האירופית אשר נישאה על ידי הגשושית רוזטה עד לניתוק ממנה ונחתה על השביט 67P/צ'וריומוב-גרסימנקו לאחר יותר מעשר שנות טיסה מאז ההמראה מכדור הארץ. ב-12 בנובמבר 2014 נחתה פיליי בהצלחה חלקית על פני שביט. לראשונה בהיסטוריה הנחית האדם כלי בלתי מאויש על כוכב שביט.
שיגור ונחיתה על השביט

הנחתת פיליי, שוחררה מגשושית האם רוזטה ב-12 בנובמבר 2014, לאחר מסע בחלל שארך עשר שנים.
הנחתת פיליי ניתקה מגשושית האם במרחק של קילומטר מהשביט. היא התקרבה לפני השטח של השביט במהירות של מטר לשנייה, והייתה אמורה לירות שלושה צלצלים, שיסייעו לה להיאחז בשביט. בנחתת הותקנו שלושה מנגנונים נפרדים שנועדו להצמידה אל השביט – מנוע המפעיל דחף בכיוון ההפוך לכיוון הנחיתה, ולמעשה דוחף את הנחתת מטה, שני צלצלים הנורים אל הקרח ומושכים את הגשושית, ושלושה ברגים מיוחדים המותקנים בכל רגלי הנחיתה של הנחתת.
על המדענים מהמרכז האירופי לפעילות חלל בדרמשטט שבגרמניה הוטלה המשימה של הנחתת פיליי, שגודלה כגודלה של מכונת כביסה, על אזור השווה בגודלו לשדה תעופה גדול.
ההנחתה של פיליי לא בוצעה כמתוכנן. רק לאחר שני ניסיונות לא מוצלחים בהם קיפצה פיליי על פני הקרקע היא נחתה בנקודה שונה מזו שבתכנון המקורי. בנקודת הנחיתה הסופית נחשפו קולטי השמש של פיליי לאור השמש לזמן מועט בהרבה מזה שתוכנן להם בנקודת הנחיתה המקורית, וכתוצאה מכך זמן צבירת האנרגיה התקצר מאוד. צילומים שפרסמה סוכנות החלל האירופית  ב-13 בנובמבר 2014 מראים את המראות שנגלים למצלמות ההיקפיות של הנחתת. באחת מהן רואים את החלל ולא רק את הקרקע, דבר המעיד כי הנחתת ככל הנראה נוטה על צדה. נוסף על כך, לא רק מנוע הגז כשל, אלא גם צלצלי הנחתת לא נורו ולא עיגנו אותה לקרקע – וגם ברגי הקרח לא ננעצו בה.
פחות משלושה ימים מרגע נחיתתה על השביט איבדה פיליי את היכולת לפעול כתוצאה מהתרוקנות סוללותיה. טרם נפסקה פעילותה הספיקו כל המכשירים של פיליי לבצע את משימתם כמתוכנן, ונתונים רבים נשלחו חזרה לכדור הארץ. כמעט כל משימתה הראשונית והמרכזית של פיליי הושלמה.
ב-13 ביוני 2015 בשעה 22:28 על פי שעון גרמניה, לאחר 7 חודשי אלם, חידשה פיליי את הקשר באמצעות גשושית האם רוזטה המשמשת תחנת ממסר עם כדור הארץ. חידוש הקשר התאפשר בזכות שינוי זווית השביט אל מול השמש שאפשר את טעינת מצבריה. המדענים מקווים לקבל מפיליי את יתרת הנתונים מ-60 שעות פעילותה שהחלו עם נחיתתה לפני 7 חודשים, מידע שאגרה בזכרונה טרם התרוקנו סוללותיה.
הערות שוליים

↑  איתי נבו, ‏נחתת השביט שאבד עימה הקשר שידרה אות חיים ראשון אחרי שבעה חודשים, באתר "הידען", 15 ביוני 2015
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
ספינות הטילים מסדרת קומאר

| --- | --- |

ספינת קומאר משגרת טיל סטיקס
 תיאור כללי
 סוג אונייה:  ספינת טילים
 צי:  חיל הים של צבא השחרור העממי, הצי האינדונזי, הצי הפולני, הצי הרוסי, הצי הסובייטי, הצי האלג'יראי 
 אוניות בסדרה:  112 ספינות
 מידות
 הֶדְחֶק:  61.5 טון. 66.5 טון טעונה
 אורך:  25.5 מ' 
 רוחב:  6.2 מ' 
 שוקע:  1.4 מ' 
 נתונים טכניים
 מהירות:  44 קשר
 גודל הצוות:  3 קצינים ו-14 מלחים
 אמצעי לחימה
 חימוש:  2M-3M, SS-N-2 סטיקס 
 
קומאר (מרוסית: Комар; מילולית: יתוש) הוא קוד נאט"ו לסדרה של 112 ספינות טורפדו, ששודרגו לספינות טילים מתוצרת ברית המועצות.
תכנון ובנייה

הספינות שהיו בנויות בחלקן מעץ תוכננו ונבנו לאחר מלחמת העולם השנייה כספינות טורפדו מדגם פ-183 שבהן בשני משגרי טורפדו 533 מ"מ נגד ספינות, בנוסף הייתה גרסה ציידת צוללות שצוידה בסונאר ופצצות עומק. בשנת 1956, חומשו הספינות בשני משגרי טילי "סטיקס" במקום שני משגרי הטורפדו ותותח ה 25 מ"מ האחורי, ובכך הפכו את הספינות לספינות הטילים הראשונות.
שימוש בחיל הים המצרי

מצרים רכשה שבע ספינות קומאר בשנים 1962–1967 ששרתו עד שנות ה-90 של המאה ה-20.
ב-21 באוקטובר 1967 שתי ספינות קומאר מצריות טיבעו את המשחתת הישראלית אח"י אילת. היה זה הירי המבצעי הראשון של טילי ים-ים. המשחתת הישראלית לא הייתה מצוידת בטילים אלא בתותחים. כמו כן לא היו ברשותה אמצעי הגנה נוספים שהיו בתהליך פיתוח ויועדו לספינות הסער שתוכננו להחליף את המערך הישן של המשחתות וספינות הטורפדו. מכיוון שלא התפתח קרב בין הצדדים למצרים לא היו נפגעים.
במהלך מלחמת יום הכיפורים שהו שני סט"ילים מסוג קומאר בים סוף ומנעו מהמטכ"ל הישראלי להפעיל את מבצע אור ירוק ואור לבן להנחתת כוחות שריון בעומק מצרים באמצעות נחתות. לפיכך יזם צה"ל את מבצעי מגבית שבמהלכם הושמדו שני הסטי"לים באמצעות כוחות מיוחדים ללא אבדות לצה"ל.
בשנות השמונים המצרים בנו שישה סטי"לים דומים, חדישים יותר שנקראו "אוקטובר".
שימוש בחיל הים הסורי

הסורים רכשו בראשית שנות השבעים 9 ספינות קומאר. ביומה הראשון של מלחמת יום הכיפורים, בלילה שבין ה-6 ל־7 באוקטובר 1973, השתתפו שני סטי"לים מדגם קומאר בקרב לטקיה שהיה קרב טילי הים הראשון בעולם. במהלך הקרב הוטבעו שני הסטי"לים הסוריים על ידי סטי"לים ישראליים. בהמשך המלחמה נפגעו סטי"לי קומאר נוספים על ידי חיל הים הישראלי מבלי שהצליחו לגרום לנזק כלשהו לספינות חיל הים.
מקורות וקריאה נוספת

גיליה אראל, קומאר - טרפדה נושאת טילים,	'מערכות ים' 64, ספטמבר 1963	עמ' 57.
ספינת טילים קומאר מצרית במפרץ סואץ בקרבת דבור ישראלי, ספטמבר 1975.
סמוריים

| סמוריים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
אינפרא־סדרה:: ארקטואידה
על־משפחה:: מוסטלואידה
משפחה:: סמוריים
שם מדעי
 Mustelidae ‏ולדהיים, 1817
תחום תפוצה


מיון מיני הסמוריים
הסמוריים (שם מדעי: Mustelidae) היא משפחה של בעלי חיים יונקים בסדרת הטורפים. בעבר כללה המשפחה גם את סוגי הבואשים השונים, אך אלו סווגו למשפחה נפרדת הקרויה כיום "בואשיים".
תיאור המשפחה

הסמוריים נפוצים בכל היבשות למעט אוסטרליה ואנטארקטיקה ובאיים גדולים כמדגסקר. את חברי המשפחה ניתן למצוא באזורי מחיה מגוונים, יבשתיים וימיים. מרביתם ניזונים מבעלי חיים: חולייתנים וחסרי חוליות. המינים במשפחה טורפים מיומנים, שלא יהססו להכניע טרף גדול מהם, מסוגלים ללכוד את טרפם תוך כדי שחייה, על העצים וכן במחילות באדמה (בהתאם למין).
בהכללה, גופם מוארך בעל רגליים קצרות (סמורים). ישנם מינים בעלי גוף גלילי יותר (גיריות). גודלם נע בין 114 מ"מ למטר, משקלם נע בין 35 גרם ל-45 קילוגרם. הם בעלי בלוטות ריח מפותחות הממוקמות בפי הטבעת, ומשמשות אותם למטרות רבות, בעיקר לסימון טריטוריה והגנה עליה. הזכרים גדולים מהנקבות ב-25% באותו מין. האוזניים קצרות. הציפורניים קבועות ואינן נשלפות, במינים מסוימים (שחופרים מחילות) הן עבות ביותר.
בישראל מצויים בטבע חמישה מינים של סמוריים: לוטרה אירופית, סמור משויש, דלק הסלעים, גירית מצויה וגירית הדבש. ייתכן שגם המין חמוס השלגים חי בחרמון, אחרי שנכחד מעוד אזורים בארץ. כמו כן מגדלים בבית את החמוס המבוית.
רבייה

אסטרטגיות הרבייה שונות בין המינים. מרביתם פוליגמיים. מספר מינים חברותיים ואחרים יחידאים. מבנה חברתי בקבוצה משתנה ממין למין. הזדווגות ממושכת מעודדות את הביוץ, והפריה לא מתרחשת אלא כעבור שעות אחדות מתחילת קיום יחסי המין.
הרבייה היא עונתית. אורך תקופת הרבייה משתנה ממין למין, אך לרוב 3–4 חודשים. מרבית המינים חווים השרשה איטית (delayed implantation) של העובר, הנמשכת כ-10 חודשים בצוואר הרחם. השלב הבא הוא ההיריון, הנמשך 30–65 ימים, בסופו ממליטה הנקבה פעם יחידה - מספר משתנה של גורים. הגורים נולדים עיוורים וחסרי ישע, ותלויים בהגנת האם. הגורים נגמלים מינקות בגיל חודשיים לערך. הם מגיעים לבגרות בין 8 חודשים לשנתיים לאחר הלידה. אורך חיים 5–20 שנים בהתאם למין.
התנהגות

פעילים ביום או בלילה, בהתאם למין. גמישים בהתאם לצורת גופם. חלקם טפסנים מצוינים או שחיינים מצוינים. מינים רבים מבלים את מרביתם זמנם על האדמה, אחרים בתוך כוכים ומחילות.
חושים מפותחים הם הראייה, השמיעה ובעיקר הריח. 
 בלוטות הריח הן מרכיב חשוב בתקשורת תוך-זוויגית ובין-זוויגית, עוצמת הריח ומידת השימוש בבלוטה משתנה ממין למין.
מיקומם בשרשרת המזון

על אף שמרביתם ניזונים מבעלי חיים וממזון שמקורו מהחי, הם ניזונים לעיתים מחומר צמחי. אסטרטגיית הלכידה היא מקריות יותר מהתמחות, אולם מינים רבים מותאמים ללכידת יונקים קטנים. מספר מינים ידועים כאוגרי מזון.
אויביהם הטבעיים של הסמוריים הם נחשים גדולים, טורפים גדולים, דורסי יום ודורסי לילה.
הסמוריים עוזרים בבקרת מספרם של מכרסמים רבים הנחשבים מזיקים. אולם הם לעיתים גם אחראיים לתמותתם של יונקים ועופות נדירים.
הסמוריים והאדם

מינים מסוימים נחשבים כמזיקים בגלל פגיעתם במשק האדם, איומם על המגוון הביולוגי ויכולתם להעביר מחלות כשחפת הבקר הפוגעת בבקר וכלבת.
מינים רבים ניצודים בידי האדם שחושק בפרוותיהם (חלקם יקרות ערך). מינים מסוימים עברו ניסיונות ביות ומגודלים כחיות שעשועים.
38% מכלל מיני הסמוריים נמצאים בסיכון בשל פגיעה במקום חיותם ובשל ציד.
גרגרן
גירית מצויה
טאירה
לוטרה חסרת-טופר אפריקאית
גריזון גדול
סמור משויש
הרמין טורף ארנבת
גירית אמריקאית
חמוס שחור-רגל
זוג לוטרות צפון אמריקאיות
דלק אמריקאי
ענת אבן

| --- | --- |
אין תמונה חופשית
 לידה:  1960 (בת 64 בערך) 
 מדינה:  ישראל 
 פרופיל ב-IMDb
 
ענת אבן (נולדה ב-1960) היא יוצרת קולנוע תיעודי עצמאית. חיה ופועלת בתל אביב.
סרטיה, שהוצגו בפסטיבלים רבים ברחבי העולם וגרפו פרסים בינלאומיים, עוסקים לרוב בנושאים פוליטיים הקשורים לחברה הישראלית. במקביל אבן עורכת את כתב העת לקולנוע דוקומנטרי "תקריב" בשיתוף עם הקולנוען רן טל, ומלמדת קולנוע במכללה האקדמית ספיר.
ביוגרפיה

אבן למדה קולנוע ואמנות ב-UCLA .
יזמה והייתה המנהלת האמנותית של סמינרים לקולנוע דוקומנטרי של פורום היוצרים הדוקומנטריים בשנים 2001, 2002, 2003 (בשיתוף עם עמית גורן ואבי מוגרבי), וכיהנה כמנהלת אמנותית בקרן רבינוביץ בשנים 2006 ו-2007.
סרטה "אסורות", שאותו ביימה ב-2001 עם עדה אושפיז, זכה בציון לשבח בפסטיבל הקולנוע ירושלים וקיבל פרסים גם בפסטיבל הקולנוע הדוקומנטרי בלייפציג, גרמניה, ובפסטיבל הקולנוע וסול בצרפת. סרטה "מקדמות" מ-2005 זכה בפרס בפסטיבל הקולנוע הדוקומנטרי Visions du Réel בשווייץ, והסרט "אחרי הסוף" מ-2009 זכה בציון לשבח בפסטיבל ירושלים.
אבן זכתה בפרס אמנות הקולנוע של משרד החינוך והתרבות 2004, וב-2011 זכתה בפרס מפעל הפיס לקולנוע דוקומנטרי. על זכייתה זו אמרו השופטים בין היתר: "יצירתה מרחיבה את שפתו של הקולנוע התיעודי, בוחנת את קשריו לתרבות המקומית ולסיפור הישראלי, וכל זאת לצד פעילות תאורטית וחינוכית. מעמדה בארץ ובעולם, ותרומתה להעלאת קרנו של הקולנוע התיעודי כמרצה וכעורכת שותפה של כתב העת המקוון "תקריב", הופכים את ענת אבן לזוכה ראויה בפרס לנדאו למצוינות בתחום היצירה הדוקומנטרית."
פילמוגרפיה

דודא (1994)
פוזיטיבוס (1995)
המכולת של אברם (1996)
פשרה (1996)
"אסורות" (2001)
שבת בג'נין (2002)
מקדמות (2005)
אחרי הסוף (2009).
יזכור למנשייה (2017)
הערות שוליים

↑  סרטים של ענת אבן, באתר ארכיון הסרטים הישראלי - סינמטק ירושלים
↑  החשבון שלי, באתר איגוד הבמאיות והבמאים
↑  פרס אמנויות ומדעים, באתר מועצת מפעל הפיס לתרבות, ‏2011
| --- | --- |
בקרת זהויות :  NLI: 987007299091805171  GND: 135583683  ISNI: 0000 0000 1982 7295  VIAF: 67685604   WorldCat (עם VIAF): 67685604
ענת אזרי סורקיס

| --- | --- |

אל"ם מיל ענת אזרי סורקיס, 2021
 לידה:  29 באוקטובר 1968 (בת 55) חיפה
 מדינה:  ישראל 
 השתייכות:   צבא הגנה לישראל  חיל הים הישראלי חיל הים
 תקופת הפעילות:  1987–2016 (כ־29 שנים)
 דרגה:   אלוף-משנה
 תפקידים בשירות
 ראש ענף איסוף במספן מודיעין  ראש ענף זירה צפונית במספן מודיעין  ראש ענף זירה מערבית במספן מודיעין  ראש מחלקת מחקר במספן מודיעין
 פעולות ומבצעים
 מבצע תיבת נוח   מלחמת לבנון השנייה מבצע עופרת יצוקה  מבצע עמוד ענן מבצע חשיפה מלאה   מבצע צוק איתן
 
ענת אזרי סורקיס (נולדה בחיפה ב-29 באוקטובר 1968) היא הקצינה הראשונה שהועלתה לדרגת אלוף-משנה בחיל הים. גם במרבית התפקידים הקודמים במהלך שירותה בצה"ל הייתה האישה הראשונה שכיהנה בהם והייתה גם הקצינה הראשונה מחיל הים במכללה לביטחון לאומי.
ביוגרפיה

סורקיס נולדה למשפחת ניצולי השואה מצד אמה, זהבה לבית דבורצקי, ונצר למשפחה ממגורשי ספרד המתגוררת דורות רבים בישראל, מצד אביה, יוסף אזרי. גדלה והתחנכה בחיפה, וסיימה את לימודיה בתיכון עירוני ג' בשכונת נווה שאנן.
בשנת 1987 התגייסה לצה"ל. את שירותה הצבאי העבירה במספן מודיעין בחיל הים, שם מילאה שורה ארוכה של תפקידים במחקר, באיסוף ובביטחון שדה במפקדת חיל הים ובבסיס חיפה, ובמרביתם כקצינה הראשונה שכיהנה בתפקיד. במהלך שירותה עברה מגוון גדול של קורסים ובהם קורס קמ"נים (בסיסי ומתקדם), קורס קציני פרויקטים בתחום הטכנולוגי, קורס פיקוד ומטה (פו"ם) וקורס בין-שירותי בכיר של קהיליית המודיעין. בשנת 2010 סיימה את לימודיה במכללה לביטחון לאומי (מב"ל).
ב-2011 נהייתה לקצינה הראשונה בחיל הים שהועלתה לדרגת אלוף-משנה, כשמונתה לתפקיד ראש מחלקת מחקר במספן מודיעין. לאורך השנים ליוותה עשרות רבות של מבצעים, בהם מורכבים ורגישים, שנותרו רובם ככולם חשאיים. בין השאר ליוותה את מבצע תיבת נוח לתפישת אוניית הנשק "קארין איי", את מבצע חשיפה מלאה שבמהלכו נתפסה האונייה "קלוס-סי" ואת מבצע צוק איתן.
בשנת 2011, לאחר שהועלתה לדרגת אלוף-משנה, הוענקה לסורקיס תעודת "פורצת דרך" מטעם ארגון ויצו בטקס שהתקיים בסניף חיפה.
ביוגרפיה > תפקידים אזרחיים

מאז שחרורה מצה"ל עוסקת סורקיס במגוון תחומים, ובכלל זה:
דירקטורית בחברות ביטחוניות.
מנטורית לנשים/מנהלות.
חברת הוועד המנהל ב"פורום דבורה" ונמנית עם מאגר המומחיות שלו.
ראש תוכנית המנטורינג של "פורום דבורה".
מנטורית למנכ"לים במיזם "מנט-אור".
שימשה כעמית מחקר במרכז לאסטרטגיה ימית באוניברסיטת חיפה
פעילה בעמותות שונות, ובכלל זה חברה בהנהלת עמותת בוגרי המכללה לביטחון לאומי (הייתה רכזת העמותה).
מרצה על התווך הימי במסגרות שונות ובהן אוניברסיטת בר-אילן והמרכז הבינתחומי הרצליה.
חברת כבוד של מועדון רוטרי רעננה ויושבת ראש ועדת השיפוט שם.
חברה במועצת הנשים של רעננה.
פעילה בהנהגת הורים בתחום החינוך ברעננה.
מעבירה הרצאות וסדנאות בתחום העצמה בעיקר של בני נוער ונשים.
סורקיס היא בוגרת אוניברסיטת חיפה במזרח תיכון וחינוך, מוסמכת אוניברסיטת בירמינגהם במינהל חינוכי ובעלת תואר שני נוסף במדע המדינה מאוניברסיטת חיפה בתוכנית שבשיתוף המכללה לביטחון לאומי. בשנת 2016 סיימה קורס דירקטורים.
סורקיס מתגוררת ברעננה, נשואה לאודי סורקיס, כיום מנכ"ל חברת "טלרון", ואם לשלושה.
הערות שוליים

↑  אחיקם משה דוד ויונתן הללי, חיל הים: האישה שניצחה 28 גברים, באתר nrg‏, 8 באוגוסט 2011
↑  פורום דבורה
↑  רשימת חברי כבוד מועדון רוטרי רעננה
ערכת כלים (מחשוב)

ערכת כלים (נקראת גם ספריית כלים; באנגלית: Widget Toolkit, ידוע גם כ-Widget Library) היא תוכנת ממשק תכנות יישומים המכילה סט אלמנטים גרפיים (וידג'טים) המיועדים לעיצוב תוכנות בעלות ממשק משתמש גרפי.
ערכת הכלים מטפלת בדרך כלל במעטפות הגרפיות של מערכת ההפעלה, כמערכות חלונאיות, ומנהלי חלונות, אך לעיתים מכילה גם היבטים שאינם נוגעים לחלק החזותי, אלא לחלק התוכנתי ככתיבת סקריפטים ושורות קוד. עיקרון התוכנה הוא שכל כלי (Widget) כשיופעל יצור אלמנט גרפי שונה בתוכנה הנכתבת.
עונת 2018/2019 בליגה הלאומית בכדורסל

| --- | --- |

 תאריך התחלה:  31 באוקטובר 2018 
 תאריך סיום:  24 במאי 2019 
 מספר משתתפות:  14
 זוכה:  מכבי חיפה
 מספר משחקים:  עונה סדירה: 26 מחזורים   רבע הגמר : הטוב משלושה   חצי הגמר : הטוב מחמישה   הגמר : הטוב מחמישה   בית תחתון: חמישה משחקים בשיטת ליגה.
 השחקן המצטיין:  ג'אמר גאלי (מכבי עירוני רעננה)
 מלך הסלים:  ג'אמר גאלי  23.50 למשחק
 מלך הריבאונדים:  קווינטרל טומאס (מכבי הוד השרון)  12.24 למשחק
 מלך האסיסטים:  נאור שרון (הפועל חיפה)  9.00 למשחק
 http://ibasketball.co.il/league/4039
 → 2017/20182019/2020 ←
 
עונת 2019\2018 בליגה הלאומית בכדורסל היא העונה ה-53 של הליגה השנייה בחשיבותה בכדורסל בישראל.
השבתת הליגה והמאבק לשתי עולות לליגת העל

העונה הסדירה הייתה אמורה להיפתח ב-9 באוקטובר 2018 אך ב-23 בספטמבר החליטה מנהלת הליגה הלאומית להשבית את הליגה, למנוע את פתיחתה ולבטל את השתתפות קבוצות הליגה הלאומית בגביע המדינה בכדורסל עקב החלטת איגוד הכדורסל לדחות את הרחבת ליגת העל ל-14 קבוצות מעונת 2019/20 בשנה נוספת דבר אשר קבע כי ליגת העל תגדל ל-14 קבוצות החל מעונת 2020/21 ולא כפי שסוכם לטענת מנהלת הליגה הלאומית לאחר ששלושה מחזורים לא נערכו הסתיימה השביתה כאשר הוחלט כי יהיו שתי עולות ושתי יורדות מסיום עונת 2019/20 באופן קבוע וכי יוגדלו התקציבים לליגה הלאומית
קבוצות

| קבוצה | עיר | אולם ביתי | מושבים |
| --- | --- | --- | --- |
| אליצור "איתו" אשקלון | אשקלון | היכל הספורט העירוני אשקלון | 3,000 |
| אליצור יבנה | יבנה | רלף קליין | 1,000 |
| אליצור נתניה | נתניה | אולם ישורון | 1,000 |
| אליצור קריית אתא | קריית אתא | אולם חדש רמז | 1,000 |
| הפועל גליל עליון/קריית שמונה | מ. א. גליל עליון וקריית שמונה | הפיס כפר בלום | 2,200 |
| הפועל חיפה | חיפה | היכל הספורט רוממה | 5,000 |
| הפועל כפר סבא | כפר סבא | אולם היובל כפר סבא | 680 |
| הפועל עפולה | עפולה | אולם עירוני עפולה עלית | 1,000 |
| הפועל רמת גן/גבעתיים | רמת גן וגבעתיים | אולם זיסמן | 1,400 |
| מכבי הוד השרון | הוד השרון | אולם עתידים | 400 |
| מכבי חיפה | חיפה | היכל הספורט רוממה | 5,000 |
| מכבי רחובות | רחובות | אולם קציר | 500 |
| מכבי רעננה | רעננה | מטרווסט | 1,850 |
| מכבי קריית מוצקין | קריית מוצקין | אולם גושן | 750 |
צוות ונותני חסות

| קבוצה | בעלים/נשיא | מאמן | קפטן | יצרנית תלבושות | נותנות חסות ראשיות ומשניות |
| --- | --- | --- | --- | --- | --- |
| אליצור "איתו" אשקלון | עיריית אשקלון | אבי סוכר | אחיעד בוקרא | RUN | חלומות ברנע הירוקה |
| אליצור יבנה | שאול דוד | שי סגלוביץ' | אורי קוקיה | PEAK | מוני סיטון |
| אליצור נתניה | רובי בלינקו | עידן פלדה | אלירן גואטה | דרבי | סוברו חי נתניה |
| אליצור קריית אתא | נפתלי בנטוב | שרון אברהמי | גיא דותן | דרבי | עזריאלי קריית אתא |
| הפועל גליל עליון/קריית שמונה | מועצה אזורית הגליל העליון | אבישי גורדון | גוני יזרעאלי | AND1 | מבטח שמיר |
| הפועל חיפה | יובל רוסמן | אלעד חסין | נאור שרון | RUN | פרשקובסקי |
| הפועל כפר סבא | אבי יבין | הוד בן הרצל | אור קורנליוס | AND1 | —— |
| הפועל עפולה | עיריית עפולה | ניר קפלן | מקסים קיקוס | דרבי | —— |
| הפועל רמת גן/גבעתיים | נמרוד כהן | מתן חרוש | יוני ניר | RUN | אורדונס |
| מכבי הוד השרון | אורי אשכנזי | נתי כהן | כרמל בוכמן | PEAK | סנו |
| מכבי חיפה | ג'ף רוזן | ונצואלה דניאל סאוואנה | ווילי וורקמן | PEAK | הנטר |

| מכבי רחובות | רון וורוטיצקי | חנן הירשוביץ | גור פורת | דרבי | אורד |
| מכבי רעננה | זיוה לב-דגן | אבנר יאור | גיל בני | קונברס | יובלים |
| מכבי קריית מוצקין | קובי פינטו | רועי פרל | נועם מטלון | RUN | טופ סקי ליין |
שינויי מאמנים

| קבוצה | מאמן יוצא | סיבת עזיבה | תאריך עזיבה | מאמן נכנס | תאריך המינוי |
| --- | --- | --- | --- | --- | --- |
| מכבי רחובות | רועי חגאי | פוטר | 10 בדצמבר 2018 | מיקי גורקה | 14 בדצמבר 2018 |
| הפועל חיפה | עופר רחימי | פוטר | 20 בדצמבר 2019 | אלעד חסין | 21 בדצמבר 2019 |
| מכבי חיפה | ברק פלג | פוטר | 29 במרץ 2019 | דניאל סאוואנה | 1 באפריל 2019 |
| מכבי רחובות | מיקי גורקה | פוטר | 4 באפריל 2019 | חנן הירשוביץ | 4 באפריל 2019 |
טבלת הליגה > עונה סדירה

|  | קבוצה | משחקים | ניצחונות | הפסדים | זכות | חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | מכבי רעננה | 26 | 22 | 4 | 2441 | 2224 | 217+ | 48 | שלב הפלייאוף |
| 2. | מכבי קריית מוצקין | 26 | 17 | 9 | 2210 | 2073 | 137+ | 43 | שלב הפלייאוף |
| 3. | הפועל גליל עליון/קריית שמונה | 26 | 17 | 9 | 2084 | 1996 | 88+ | 43 | שלב הפלייאוף |
| 4. | מכבי חיפה | 26 | 16 | 10 | 2226 | 2110 | 116+ | 42 | שלב הפלייאוף |
| 5. | הפועל עפולה | 26 | 14 | 11 | 2301 | 2221 | 97+ | 40 | שלב הפלייאוף |
| 6. | אליצור "איתו" אשקלון | 26 | 14 | 12 | 2101 | 2111 | 10- | 39 | שלב הפלייאוף |
| 7. | אליצור קריית אתא | 26 | 13 | 13 | 2141 | 2120 | 21+ | 39 | שלב הפלייאוף |
| 8. | אליצור יבנה | 26 | 12 | 14 | 2092 | 2166 | 24- | 38 | שלב הפלייאוף |
| 9. | אליצור נתניה | 26 | 12 | 14 | 2214 | 2166 | 48+ | 38 | משחקי הבית התחתון |
| 10. | הפועל חיפה | 26 | 11 | 15 | 2348 | 2414 | 66- | 37 | משחקי הבית התחתון |
| 11. | מכבי הוד השרון | 26 | 10 | 16 | 2189 | 2238 | 44- | 36 | משחקי הבית התחתון |
| 12. | הפועל רמת גן/גבעתיים | 26 | 10 | 16 | 2069 | 2222 | 153- | 36 | משחקי הבית התחתון |
| 13. | מכבי רחובות | 26 | 9 | 17 | 2151 | 2211 | 60- | 35 | משחקי הבית התחתון |
| 14. | הפועל כפר סבא | 26 | 4 | 22 | 2047 | 2392 | 345- | 30 | משחקי הבית התחתון |
פלייאוף עליון > רבע הגמר

8 הקבוצות שהעפילו משלב העונה הסדירה מתמודדות בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). בסדרת הטוב משלוש שהקבוצה המדורגת גבוה יותר תארח את המשחק הראשון והשלישי (במידת הצורך) המדורגת נמוך יותר תארח את המשחק השני .
| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי |
| --- | --- | --- | --- | --- | --- |
| מכבי רעננה | 2 - 1 | אליצור יבנה | 79-76 | 80-85 | 75-99 |
| מכבי קריית מוצקין | 2 - 1 | אליצור קריית אתא | 60-72 | 76-75 | 75-76 |
| הפועל גליל עליון/קריית שמונה | 2 - 1 | אליצור "איתו" אשקלון | 72-67 | 55-73 | 74-83 |
| מכבי חיפה | 2 - 1 | הפועל עפולה | 82-90 | 79-77 | 69-87 |
פלייאוף עליון > חצי גמר

ארבע המעפילות משלב רבע הגמר יתמודדו בסדרת הטוב מחמישה כשהקבוצה המדורגת גבוה יותר תארח את המשחק הראשון, השלישי והחמישי (במידת הצורך) המדורגת נמוך יותר תארח את המשחק השני והרביעי (במידת הצורך). המנצחת בסדרה הראשונה (מקום ראשון-מקום שמיני) תתמודד נגד המנצחת בסדרה הרביעית (מקום רביעי-מקום חמישי) ואילו המנצחת בסדרה השנייה (מקום שני-מקום שביעי) תתמודד נגד המנצחת בסדרה השלישית (מקום שלישי-מקום שישי)
| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי | משחק רביעי | משחק חמישי |
| --- | --- | --- | --- | --- | --- | --- | --- |
| מכבי קריית מוצקין | 1 - 3 | הפועל גליל עליון/קריית שמונה | 53-55 | 78-77 | 77-69 | 71-60 |  |
| מכבי רעננה | 0 - 3 | מכבי חיפה | 85-82 | 96-80 | 94-83 |  |  |
פלייאוף עליון > גמר

שתי המנצחות בסדרות חצי הגמר יעפילו לגמר ושם יתמודדו בסדרת הטוב מחמישה כשהקבוצה המדורגת גבוה יותר תארח את המשחק הראשון, השלישי והחמישי (במידת הצורך) המדורגת נמוך יותר תארח את המשחק השני והרביעי (במידת הצורך).
כשהמנצחת תעפיל לליגת העל
| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי | משחק רביעי | משחק חמישי |
| --- | --- | --- | --- | --- | --- | --- | --- |
| הפועל גליל עליון/קריית שמונה | 3-1 | מכבי חיפה | 81-80 | 61-73 | 74-72 | 76-69 |  |